Youness Rahimi

Youness Rahimi (s. 13. helmikuuta 1995 Helsinki) on suomalainen jalkapalloilija. Hänellä on myös Marokon kansalaisuus. Pelipaikaltaan Rahimi on hyökkääjä, ja hän on edustaa tällä hetkellä helsinkiläistä PK-35:ta.

Rahimi pelasi juniorina muun muassa Pallokerho-35:ssä, jossa hänen joukkuetovereihinsa kuuluivat Joel Pohjanpalo ja Matti Klinga. Rahimi aloitti uransa aikuisten sarjoissa HJK:n organisaatiossa - ensin junioreissa ja sen jälkeen Kakkosessa pelanneessa Klubi 04:ssä. Kaudella 2012 hän siirtyi 17-vuotiaana FC Hongan riveihin, jossa hän pelasi kaikkiaan 33 Veikkausliigaottelua ja oli voittamassa SM-hopeaa kaudella 2013. Kolmen Honka-kauden jälkeen Rahimi siirtyi Veikkausliigan nousijan HIFK:n riveihin. Pelit HIFK:ssä kestivat yhden kauden, ja uusi osoite kaudella 2016 oli Seinäjoen Jalkapallokerho, jossa hän oli voittamassa SM-pronssia. Rahimi vaihtoi kaudeksi 2017 Tampereelle Ilveksen riveihin. Ilveksessä hän sai jälleen SM-pronssia, kuten edellisenä kautenakin SJK:ssa. Kolmen kiertolaiskauden jälkeen HIFK:ssa, SJK:ssa ja Ilveksessä kaudella 2018 Rahimi palasi FC Honkaan. Kauden 2018 jälkeen Rahimi haki vahvasti pelipaikkaa ulkomailta, mutta koska hän ei siinä onnistunut hän siirtyi aivan kauden 2019 kynnyksellä  Veikkausliigauraansa nyt viidenteen Veikkausliigaseuraan eli Rovaniemen Palloseuraan. Kaikkiaan Rahimi on pelannut kauden 2020 loppuun mennessä Veikkausliigassa kahdeksan kautta, 145 ottelua ja tehnyt niissä 16 maalia.

Rahimi oli yrittänyt pääsyä ulkomaille jo aiemmin. Kesällä 2013 hän oli testeissä Hollannissa yrittämässä pääsyä suurseura PSV Eindhovenin riveihin kuitenkaan onnistumatta.

Youness Rahimi oli jalkapallouransa aikana edustanut kaikkien ikäluokkien Suomen nuorisomaajoukkueissa vuosina 2010-2016.

Saavutukset 
 Suomen Cup 2012 FC Hongan riveissä ja 2016 SJK:n riveissä.
 SM-hopeaa kaudella 2013 FC Hongan riveissä
 SM-pronssia kaudella 2016 SJK:n riveissä ja 2017 Ilveksen riveissä

Lähteet

Aiheesta muualla 

Suomalaiset jalkapalloilijat
Marokkolaiset jalkapalloilijat
Jalkapallon Suomen Cupin mestarit
Vuonna 1995 syntyneet
Elävät henkilöt